Document ID: 32008D0051

KOMISJONI OTSUS,
20. detsember 2007,
Belgiale täiendavate merepäevade eraldamise kohta ICES IIa püügipiirkonna EÜ vetes, IV püügipiirkonnas ja VIId püügipiirkonnas
(teatavaks tehtud numbri K(2007) 6541 all)
(Ainult prantsus- ja hollandikeelne tekst on autentsed)
(2008/51/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 21. detsembri 2006. aasta määrust (EÜ) nr 41/2007, millega määratakse 2007. aastaks kindlaks teatavate kalavarude ja kalavarurühmade püügivõimalused ning tingimused, mida kohaldatakse ühenduse vetes ning ühenduse kalalaevade suhtes püügipiirangutega vetes, (1) eelkõige selle IIA lisa punkti 10,
võttes arvesse Belgia esitatud taotlust,
ning arvestades järgmist:
(1)
Määruse (EÜ) nr 41/2007 IIA lisa punktis 8 on sätestatud püügipäevade maksimaalne arv, mille jooksul võivad ühenduse laevad, mille kogupikkus on vähemalt 10 meetrit ja mille pardal on traalid, ankurdatud põhjanoodad ja samalaadsed püügivahendid (v.a piimtraalid) võrgusilma suurusega vähemalt 70 mm või nakkevõrgud ja takervõrgud (v.a abarad), viibida Skagerrakis, ICES IV ja VIId püügipiirkonnas ning ICES IIa püügipiirkonna EÜ vetes 1. veebruarist 2007 kuni 31. jaanuarini 2008.
(2)
Määruse (EÜ) nr 41/2007 IIA lisa punktiga 10 võimaldatakse komisjonil liikmesriigi taotluse korral ja pärast 1. jaanuari 2002 toimunud püügitegevuse alalise lõpetamise alusel eraldada täiendavaid merepäevi, mille jooksul selliseid püügivahendeid pardal hoidev laev võib viibida geograafilises piirkonnas.
(3)
Belgia esitas 29. juunil 2007 ja 2. oktoobril 2007 andmed, mille põhjal selgus, et 1. jaanuaril 2002 tegevuse lõpetanud laevade püügikoormus moodustas 2,15 % 2001. aasta püügikoormusest, mida kasutasid Belgia laevad, mis viibisid geograafilises piirkonnas ja mille pardal hoiti nakkevõrke ja takervõrke (v.a abarad), ja 41,96 % 2001. aasta püügikoormusest, mida kasutasid Belgia laevad, mis viibisid geograafilises piirkonnas ja mille pardal hoiti traale, ankurdatud põhjanootasid ja samalaadseid püügivahendeid (v.a piimtraalid) võrgusilma suurusega vähemalt 70 mm.
(4)
Esitatud andmeid silmas pidades tuleks määruse (EÜ) nr 41/2007 artikli 7 kohaldamisajaks, st 1. veebruarist 2007 kuni 31. jaanuarini 2008 eraldada Belgiale vastavas geograafilises piirkonnas (tervikuna või osana) 3 täiendavat merepäeva laevade jaoks, mille pardal hoitakse nakkevõrke ja takervõrke (v.a abarad), 86 täiendavat merepäeva laevade jaoks, mille pardal hoitakse traale, ankurdatud põhjanootasid ja samalaadseid püügivahendeid (v.a piimtraalid) võrgusilma suurusega vähemalt 70 mm ja alla 90 mm, 88 täiendavat merepäeva laevade jaoks, mille pardal hoitakse traale, ankurdatud põhjanootasid ja samalaadseid püügivahendeid (v.a piimtraalid) võrgusilma suurusega vähemalt 90 mm ja alla 100 mm, ning 40 täiendavat merepäeva laevade jaoks, mille pardal hoitakse traale, ankurdatud põhjanootasid ja samalaadseid püügivahendeid (v.a piimtraalid) võrgusilma suurusega vähemalt 100 mm.
(5)
Käesoleva otsusega ette nähtud meetmed on kooskõlas kalanduse ja vesiviljeluse korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Püügipäevade maksimaalset arvu, mille jooksul võivad Belgia lipu all sõitvad laevad, mille pardal hoitakse määruse (EÜ) nr 41/2007 IIA lisa punkti 4.1 alapunkti c alapunktides i-iv loetletud püügivahendeid, viibida Skagerrakis, ICES IIa püügipiirkonna EÜ vetes ning ICES IV ja VIId püügipiirkonnas, nagu on sätestatud kõnealuse lisa I tabelis olukordade jaoks, mille puhul ei kohaldata sama lisa punktis 8.1 loetletud eritingimusi, suurendatakse kolme merepäeva võrra.
2. Püügipäevade maksimaalset arvu, mille jooksul võivad Belgia lipu all sõitvad laevad, mille pardal hoitakse määruse (EÜ) nr 41/2007 IIA lisa punkti 4.1 alapunkti a alapunktis ii loetletud püügivahendeid, viibida ICES IIa püügipiirkonna EÜ vetes ja IV püügipiirkonnas, nagu on sätestatud kõnealuse lisa I tabelis olukordade jaoks, mille puhul ei kohaldata sama lisa punktis 8.1 loetletud eritingimusi, suurendatakse 86 merepäeva võrra.
3. Püügipäevade maksimaalset arvu, mille jooksul võivad Belgia lipu all sõitvad laevad, mille pardal hoitakse määruse (EÜ) nr 41/2007 IIA lisa punkti 4.1 alapunkti a alapunktis iii loetletud püügivahendeid, viibida ICES IIa püügipiirkonna EÜ vetes ning IV ja VIId püügipiirkonnas, nagu on sätestatud kõnealuse lisa I tabelis olukordade jaoks, mille puhul ei kohaldata sama lisa punktis 8.1 loetletud eritingimusi, suurendatakse 88 merepäeva võrra.
4. Püügipäevade maksimaalset arvu, mille jooksul võivad Belgia lipu all sõitvad laevad, mille pardal hoitakse määruse (EÜ) nr 41/2007 IIA lisa punkti 4.1 alapunkti a alapunktides iv ja v loetletud püügivahendeid, viibida ICES IIa püügipiirkonna EÜ vetes ning IV ja VIId püügipiirkonnas ja Skagerrakis, nagu on sätestatud kõnealuse lisa I tabelis olukordade jaoks, mille puhul ei kohaldata sama lisa punktis 8.1 loetletud eritingimusi, suurendatakse 40 merepäeva võrra.
Artikkel 2
Käesolev otsus on adresseeritud Belgia Kuningriigile.
Brüssel, 20. detsember 2007

Labels: 11
18
6